钦定古今图书集成/明伦汇编/宫闱典/第097卷 > 《贺鲁国大长公主出降表》前人
## 钦定古今图书集成/明伦汇编/宫闱典/第097卷 > 《贺鲁国大长公主出降表》前人

臣某言：“伏睹进奏院报，鲁国大长公主出降者，占蛇
聘梦，祥实发于先朝；奠雁告期，礼甫成于外馆。”〈中贺〉
臣闻亲成经五礼之始，睦姻贯六行之中。善与物昌，
庆惟时赖。恭惟皇帝陛下，齐家而国治，睦族而民雍。
恩隆天属之尊，礼重王姬之降。慎所选尚，燕及文母
之慈；厚于送归，追成穆考之孝。臣叨陪兴运，获睹盛
仪。虽《句胪》中绝于九宾，然呼舞外均于百兽。